wickkiey/tamil-wikipedia-chunked huggingface dataset:
# சௌகத் அலி (அரசியல்வாதி)

## மரணம் மற்றும் மரபு

நவம்பர் 26, 1938 அன்று டெல்லியில் உள்ள கரோல் பாக் என்ற இடத்தில் உள்ள இவரது சகோதரரின் மனைவியின் வீட்டில் காலமானார். இவரது உடல் தில்லியின் ஜாமா பள்ளி அருகே நவம்பர் 28, 1938 அன்று அடக்கம் செய்யப்பட்டது.
# சௌகத் அலி (அரசியல்வாதி)

## மரணம் மற்றும் மரபு

### நினைவு அஞ்சல்தலை

பாக்கித்தான் அஞ்சல் துறை 1995 ஆம் ஆண்டில் அதன் 'சுதந்திரத்தின் முன்னோடிகள்' தொடரில் இவரது நினைவாக ஒரு அஞ்சல் தலைப்பை வெளியிட்டது.
# சச்சீந்திர நாத் சான்யால்

**சச்சீந்திர நாத் சான்யால்** *(Sachindra Nath Sanyal)* இவர் ஓர் இந்திய புரட்சியாளர் மற்றும் இந்துஸ்தான் குடியரசுக் கழகத்தின் (1928 க்குப் பிறகு இந்துஸ்தான் சோசலிசக் குடியரசுக் கழகம் என்றானது) நிறுவனர் ஆவார். இது இந்தியாவில் பிரிட்டிசு பேரரசிற்கு எதிராக ஆயுதமேந்திய எதிர்ப்பை முன்னெடுப்பதற்காக உருவாக்கப்பட்டது. சந்திரசேகர ஆசாத், பகத்சிங் போன்ற புரட்சியாளர்களுக்கு இவர் வழிகாட்டியாக இருந்தார்.
# சச்சீந்திர நாத் சான்யால்

## ஆரம்ப கால வாழ்க்கை

இவரது பெற்றோர் வங்காளிகள். இவரது தந்தை ஹரி நாத் சன்யால் மற்றும் இவரது தாயார் கெரோட் வாசினி தேவி. இவர் 1893 இல் வாரணாசியில் பிறந்து ஐக்கிய மாகாணங்களில் வளர்ந்தார். பிரதிபா என்பவரை மணந்தார். இத்தம்பதியருக்கு ஒரு மகன் இருந்தார்.
# சச்சீந்திர நாத் சான்யால்

## புரட்சி வாழ்க்கை

இவர் 1913 இல் பட்னாவில் அனுசீலன் சமித்தியின் ஒரு கிளையை நிறுவினார். காதர் சதித்திட்டத்திற்கான திட்டங்களில் இவர் விரிவாக ஈடுபட்டார். 1915 பிப்ரவரியில் அது அம்பலப்படுத்தப்பட்ட பின்னர் மறிந்து வாழ்ந்தார். இவர் ராஷ் பிஹாரி போஸின் நெருங்கிய கூட்டாளியாவார். போஸ் ஜப்பானுக்கு தப்பித்த பிறகு, இந்தியாவின் புரட்சிகர இயக்கத்தின் மிக மூத்த தலைவராக இவர் கருதப்பட்டார்.  
சதித்திட்டத்தில் ஈடுபட்டதற்காக இவருக்கு ஆயுள் தண்டனை விதிக்கப்பட்டு, அந்தமான் மற்றும் நிக்கோபார் தீவுகளில் உள்ள சிற்றறைச் சிறையில் அடைக்கப்பட்டார். அங்கு இவர் *பந்தி ஜீவன்* (சிறைப்பிடிக்கப்பட்ட *வாழ்க்கை*, 1922) என்ற தலைப்பில் தனது புத்தகத்தை எழுதினார். இவர் சிறையில் இருந்து விரைவிலேயே விடுவிக்கப்பட்டார். ஆனால் இவர் தொடர்ந்து பிரிட்டிசு எதிர்ப்பு நடவடிக்கைகளில் ஈடுபட்டபோது, மீண்டும் அடைக்கப்பட்டார். வாரணாசியில் உள்ள இவரது மூதாதையர் குடும்ப வீடு பறிமுதல் செய்யப்பட்டது.  
1922 இல் ஒத்துழையாமை இயக்கம் முடிவடைந்ததைத் தொடர்ந்து, இவர், ராம் பிரசாத் பிசுமில் மற்றும் வேறு சில புரட்சியாளர்கள் ஒரு சுதந்திர இந்தியாவை விரும்பினர் .தங்கள் இலக்கை அடைய சக்தியைப் பயன்படுத்தத் தயாராக இருந்தனர். 1924 அக்டோபரில் இந்துஸ்தான் குடியரசுக் கழகத்தை நிறுவினர். 1924 திசம்பர் 31 அன்று வட இந்தியாவின் பெரிய நகரங்களில் விநியோகிக்கப்பட்ட *தி ரெவல்யூசனரி* என்ற தலைப்பில் இந்துஸ்தான் குடியரசுக் கழகத்தின் அறிக்கையின் ஆசிரியராக இருந்தார்.  
கக்கோரி இரயில் கொள்ளையில் ஈடுபட்டதற்காக இவர் சிறையில் அடைக்கப்பட்டார். ஆனால் ஆகத்து 1937 இல் நைனி மத்திய சிறையில் இருந்து விடுவிக்கப்பட்ட சதிகாரர்களில் இவரும் ஒருவராவார். இவ்வாறு, போர்ட் பிளேரில் உள்ள சிற்றறைச் சிறைக்கு இரண்டு முறை அனுப்பப்பட்டதன் தனித்துவமான வேறுபாட்டை இவர் பெற்றுள்ளார். இவர் சிறையில் காசநோயால் பாதிக்கப்பட்டு கோரக்பூர் சிறைக்கு அனுப்பப்பட்டார். இவர் 1942 இல் இறந்தார்.
# சச்சீந்திர நாத் சான்யால்

## நம்பிக்கைகள்

இவரும் மகாத்மா காந்தியும் 1920 முதல் 1924 வரை *யங் இந்தியாவில்* வெளியிடப்பட்ட ஒரு பிரபலமான விவாதத்தில் ஈடுபட்டனர். காந்தியின் படிப்படியான அணுகுமுறைக்கு எதிராக இவர் வாதிட்டதாகத் தெரிகிறது.  
இவர் தனது உறுதியான இந்து நம்பிக்கைகளுக்காக அறியப்பட்டார். இருப்பினும் இவரைப் பின்பற்றுபவர்களில் சிலர் மார்க்சியவாதிகளும் இருந்தனர். இதனால் மதங்களை எதிர்த்தனர். பகத் சிங் சன்யாலின் நம்பிக்கைகளை தனது கட்டுரையான *ஏன் நான் ஒரு நாத்திகன் ஆனேன்* என்பதில் விவாதித்துள்ளார்.. ஜோகேஷ் சந்திர சாட்டர்ஜி இவரது நெருங்கிய கூட்டாளியாவார். அந்த நேரத்தில் காங்கிரசின் ஆதரவாளராக இருந்த மௌலானா சௌகத் அலி என்பவர் மூலம்மற்றும் அதன் அகிம்சை இவருக்கு துப்பாக்கிகள் வழங்கப்பட்டன. மற்றொரு முக்கிய காங்கிரசுகாரர் கிருட்டிணகாந்த் மாலவியாவும் இவருக்கு ஆயுதங்களை வழங்கினார்.
# சச்சீந்திர நாத் சான்யால்

## இறப்பு

இவர் பல பிரிட்டிசு எதிர்ப்பு நிகழ்ச்சிகளில் பங்கேற்றார். அவை அதிகாரிகளால் கட்டாயப்படுத்தப்படவில்லை. இதனால், இவர் மீண்டும் சிறைக்கு அனுப்பப்பட்டு, இவரது வாரணாசி சொத்தை அரசாங்கம் பறிமுதல் செய்தது. இவர் தனது இரண்டாவது தடவை சிறையில் இருந்தபோது இறந்தார்.
# ஜோகேஷ் சந்திர சாட்டர்ஜி

**ஜோகேஷ் சந்திர சாட்டர்ஜி** *(Jogesh Chandra Chatterjee)* (1895-1969) இவர் ஓர் இந்திய சுதந்திரப் போராட்ட வீரர், புரட்சிக்காரர் மற்றும் மாநிலங்களவை உறுப்பினர் ஆவார் .
# ஜோகேஷ் சந்திர சாட்டர்ஜி

## சுயசரிதை

இவர் அனுசீலன் சமித்தியின் உறுப்பினரானார். இந்துசுத்தான் குடியரசுக் கழகத்தின் (1924 இல்) நிறுவன உறுப்பினர்களில் ஒருவரான இவர் பின்னர் இதை இந்துசுத்தான் சோசலிச குடியரசுக் கழகமாக மாறினார். புரட்சிகர நடவடிக்கைகளுக்காக இவர் பல முறை கைது செய்யப்பட்டார். 1926 இல் கக்கோரி சதி வழக்கில் இவர் மீது வழக்குத் தொடரப்பட்டு ஆயுள் தண்டனை விதிக்கப்பட்டது.  
இவர் இந்திய புரட்சியாளர்கள் மாநாட்டில், சுதந்திரத்தைத் தேடுவதில் (சுயசரிதை) என்ற இரண்டு புத்தகங்களை எழுதினார்.  
1937 ஆம் ஆண்டில், இவர் காங்கிரசு சோசலிசக் கட்சியில் சேர்ந்தார். ஆனால் விரைவிலேயே அதிவிடு வெளியே வந்து 1940 இல் புரட்சிகர சோசலிசக் கட்சி என்ற பெயரில் ஒரு புதிய கட்சியை உருவாக்கினார். அதில் இவர் 1940 முதல் 1953 வரை பொதுச் செயலாளராக இருந்தார். இவர் 1949 முதல் 1953 வரை ஐக்கிய தொழிற்சங்க காங்கிரசி ( புரட்சிகர சோசலிசக் கட்சியின் தொழிற்சங்க பிரிவு) துணைத் தலைவராகவும், 1949 ஆம் ஆண்டுக்கு மட்டுமே ஐக்கிய சோசலிச அமைப்பாகவும் இருந்தார்.  
எவ்வாறாயினும், சுதந்திரத்திற்குப் பிறகு, இவர் காங்கிரசுக்குத் திரும்பி, 1956 இல் உத்தரப் பிரதேசத்திலிருந்து மாநிலங்களவை உறுப்பினரானார். 1969 இல் தான் இறக்கும் வரை அதன் உறுப்பினராக இருந்தார்.
# வளபட்டணம்

**வளபட்டணம்** (*Valapattanam*) என்பது இந்திய மாநிலமான கேரளத்தின், கண்ணூர் மாவட்டத்தில் உள்ள ஒரு சிறிய நகரம் ஆகும். இது கேரளத்தின் மிகச்சிறிய பஞ்சாயத்து. இதன் பரப்பளவு 2.04 சதுர கி.மீ. இது கண்ணூரில் இருந்து சுமார் 7 கி.மீ. தொலைவில் உள்ளது. வளபட்டணம் முஸ்லீம்கள் வாழும் ஒரு முக்கியப் பகுதியாகும். வளபட்டணம் சமுதாய நல்லிணக்கத்திற்கு பெயர் பெற்றது. ஒருபுறம் களரிவத்துக்கல் கோயிலும், மறுபுறம் "கக்குளங்கர மசூதி"யும் உள்ளது.
# வளபட்டணம்

## சொற்பிறப்பியல்

இந்த நகரம் **பால்யபட்டனம்** என்றும் அழைக்கப்படுகிறது. இந்த நகரம் வளபட்டணம் ஆற்றின் கரையில் உள்ளது. பல நூற்றாண்டுகளுக்கு முன்பு வளபட்டணம் வளபட்டணம் ஆறு (വളപട്ടണം പുഴ) வணிகத்துக்கான முக்கிய கப்பல் பாதையாகவும், வளபட்டணம் முக்கிய நகரமாகவும் இருந்தது, இதன் காரணமாக இந்த நகரம் "வளய பட்டணம்" என்று அழைக்கப்பட்டது, அதாவது மலையாள மொழியில் "பெரிய நகரம் " என்பதாகும்.
# வளபட்டணம்

## வரலாறு

இந்த நகரம் அதன் வரலாற்றுகால நிறுவனரான புலி நாடு வம்சத்தின் ( கோலாத்திரி குடும்பம்) இரண்டாம் வல்லபரின் பெயரைக் கொண்டதாக முதலில் **வல்லப-பட்டணம்** என்று அறியப்பட்டது இடைக்கால கட்டத்தில் புலிநாட்டு வம்சத்தின் தலைநகராக விளங்கியது.
<sup data-ve-ignore="true">&#x5B; *<span title="This claim needs references to reliable sources. (July 2012)">மேற்கோள் தேவை</span>* &#x5D;</sup>
# வளபட்டணம்

## வர்த்தகம்

வளபட்டணம் ஆற்றின் கரையில் அமைந்துள்ள வெஸ்டர்ன் இந்தியா பிளேவுட் லிமிடெட், தொழிற்சாலையானது நாட்டின் மர அடிப்படையிலான மிகப்பெரிய தொழிலகமாகும். இது ஒரு காலத்தில் ஆசியாவின் மிகப்பெரிய ஒட்டு பலகை தொழிற்சாலையாக இருந்தது. இந்த ஒட்டு பலகை மற்றும் மர அடிப்படையிலான தொழில்கள் ஒருகாலத்தில் இப்பகுதியில் செழித்து இருந்தன. இவை முழுமையாக ஏற்றுமதியை நம்பியே இருந்த காரணத்தால் நாளாவட்டத்தில் குன்றிப்போயின. ஒட்டுப்பலகை தொழில் தவிர வளபட்டணமானது சிறிய அளவிலான மணல் சுரங்கம், மீன்வளம் சார்ந்த தொழில்களுக்கு பிரபலமானது. கண்ணூரில் உள்ள பல முக்கிய தொழில்களின் கிடங்குகள் வளபட்டனத்தில் அமைந்துள்ளன.
# வளபட்டணம்

## சமயம்

இன நல்லிணக்கமும், அமைதியான சகவாழ்வு பாரம்பரியத்திற்காக அறியப்பட்டதும், பல நூற்றாண்டுகால பாரம்பரியம் கொண்ட ஏராளமான சமய மையங்கள் இங்கு அமைந்துள்ளன.  
புகழ்பெற்ற முத்தப்பன் கோயில் வளபட்டணம் ஆற்றின் கரையில் உள்ளது.
# வளபட்டணம்

## நிலவியல்

வளபட்டணமானது புவியியல் குறியீட்டில் அமைந்துள்ளது. இது கடல் மட்டத்தில் இருந்து சராசரியாக 6 மீட்டர் (19 &nbsp; அடி) உயரத்தில் அமைந்துள்ளது.
# வளபட்டணம்

## புறநகர் மற்றும் கிராமங்கள்

- மன்னா, வளபட்டணம்
# வளபட்டணம்

## மக்கள் வகைப்பாடு

இந்திய மக்கள் கணக்கெடுப்பின்படி, வளபட்டணத்தின் மக்கள் தொகை 8369 ஆகும். இதில் ஆண்கள் 50%, பெண்கள் 50%. என உள்ளனர். வளபட்டனத்தின் சராசரி கல்வியறிவு விகிதம் 81% ஆகும், இது தேசிய சராசரியான 59.5% ஐ விட அதிகமாகும்: ஆண்களின் கல்வியறிவு 83%, பெண்களின் கல்வியறிவு 79%. என உள்ளது. வளபட்டணத்தின், மக்கள் தொகையில் 14% பேர் ஆறு வயதுக்குட்பட்டவர்கள்.
# வளபட்டணம்

## படங்கள்

கேரளத்தின் சிறந்த ஊராட்சிகளில் ஒன்றாக வளபட்டணம் ஊராட்சி மதிப்பிடப்பட்டுள்ளது. ஊராட்சியின் வளர்ச்சிப் பணிகளை மாவட்ட, மாநில அதிகாரிகளாலும், பொதுமக்களாலும் பாராட்டப்பட்டுள்ளன.
# மாலிகாபாத்

**மாலிகாபாத்** *(Malihabad*) என்பது இந்திய மாநிலமான உத்தரப்பிரதேசத்தின் லக்னோ மாவட்டத்தில் உள்ள ஒரு நகரம் மற்றும் பேரூராட்சியாகும். இது வட இந்தியாவில் இதன் மாம்பழங்களுக்காக சர்வதேச அளவில் பாராட்டப்பட்டது. இங்கு வளர்க்கப்படும் பல்வேறு வகையான மாம்பழங்களில், துசேரி மிகவும் பிரபலமான வகையாகும். துசேரியைத் தவிர, சௌசா, பாச்லி, லக்னோவா, ஜௌகரி, சபெடா போன்ற மாம்பழங்களும் இங்கு வளர்க்கப்படுகின்றன.
# மாலிகாபாத்

## நிலவியல்

மாலிகாபாத் 6.92 ° வடக்கிலும் 80.72 ° கிழக்கிலும் அமைந்துள்ளது இது சராசரியாக 128 மீட்டர் (419 அடி) உயரத்தில் உள்ளது .மாலிகாபாத்தின் முக்கிய பகுதிகள் மிர்சகஞ்ச், சையத்வாரா, சௌத்ரானா மற்றும் கேவல்கார். மாலிகாபாத்தின் முக்கிய மக்கள் கிராமப்புறத்தைச் சேர்ந்தவர்கள். அநேகமாக 187 கிராமங்களும் 67 கிராமப் பஞ்சாயத்துகளும் மாலிகாபாத் வட்டத்தின் கீழ் சேர்க்கப்பட்டுள்ளன.
# மாலிகாபாத்

## புள்ளிவிவரங்கள்

2001 மக்கள் தொகைக் கணக்கெடுப்பின்படி, மாலிகாபாத்தின் மக்கள் தொகை 15,806 பேர் என்ற அளவில் இருந்தது. ஆண்கள் 53% மற்றும் பெண்கள் 47%. மாலிகாபாத்தில் சராசரி கல்வியறிவு விகிதம் 52%, இது தேசிய சராசரியான 59.5% ஐ விடக் குறைவு: ஆண் கல்வியறிவு 59%, பெண் கல்வியறிவு 45%. மாலிகாபாத்தில், மக்கள் தொகையில் 16% 6 வயதுக்குட்பட்டவர்கள்.
# மாலிகாபாத்

## பொருளாதாரம்

தசேரி மாம்பழ தோட்டங்கள் இப்பகுதியின் முக்கிய வருமான ஆதாரங்களில் ஒன்றாகும். மாம்பழங்கள் பல அண்டை நாடுகளுக்கு ஏற்றுமதி செய்யப்படுகின்றன. தசேரி மாம்பழம் மிகவும் சுவையாகவும் அதன் இனிப்பு மற்றும் மென்மையான கூழுக்காகவும் அறியப்படுகிறது.
# மாலிகாபாத்

## திரைப்படங்களில்

பிலிம்பேர் விருது வென்றதும், (1979) இந்தியில் சிறந்த திரைப்படத்திற்கான தேசிய திரைப்பட விருதை வென்றதுமான (1978), *ஜூனூன்* என்ற இந்தித்திரைப்படம் பெரும்பாலும் மாலிகாபாத்தின் மகால்களில் படமாக்கப்பட்டது.
# மாலிகாபாத்

## குறிப்பிடத்தக்க நபர்கள்

- கௌசு முகமது கான், விளையாட்டு வீரர்
- ஜோசு மாலிகாபாடி, எழுத்தாளர், புரட்சிகர கவிஞர்
- கலீம் உல்லா கான்
- பாஸ்கர் மாலிகபாடி, எழுத்தாளர், இந்தி கவிஞர்
- அருண் மாலிகாபாடி, பொது நபர், மாலிகாபாடி கவிஞர்
- அஜீஸ் அசன் கான் - பொது நபர், அரசியல்வாதி
- அப்ரார் அசன் கான் அசார் மாலிகாபாடி - கவிஞர், எழுத்தாளர்
# தெள்ளாறு

**தெள்ளாறு** (Thellaru) தமிழ்நாட்டின், திருவண்ணாமலை மாவட்டத்தில் உள்ள வந்தவாசி வட்டத்தில் அமைந்துள்ள ஒரு ஊராகும். இந்த ஊரில் தெள்ளாறு ஊராட்சி ஒன்றியத்தின் வட்டார வளர்ச்சி அலுவலகம் இங்கு செயல்படுகிறது. 2011 மக்கள்தொகை கணக்கெடுப்பின்படி இங்கு 7359 பேர் வசிக்கின்றனர். இந்த ஊர் வந்தவாசி (சட்டமன்றத் தொகுதி)க்கும், ஆரணி மக்களவைத் தொகுதிக்கும் உட்பட்டதாகும்.
# தெள்ளாறு

## அமைவிடம்

இந்த ஊர் புதுச்சேரி - திண்டிவனம் - வந்தவாசி - ஆரணி - வேலூர் தேசிய நெடுஞ்சாலை மற்றும் திண்டிவனம் - ஆற்காடு மாநில நெடுஞ்சாலை சந்திக்கும் இடத்தில் அமைந்துள்ளது. அதுமட்டுமின்றி மாவட்ட தலைநகரான திருவண்ணாமலையிலிருந்து 70 கி.மீ. தொலைவிலும், வந்தவாசியிலிருந்து 14 கி.மீ. தொலைவிலும், ஆரணியிலிருந்து 57 கி.மீ. தொலைவிலும், திண்டிவனத்திலிருந்து 26கி.மீ. தொலைவிலும் மற்றும் மாநில தலைமையிடமான சென்னையிலிருந்து 136கி.மீ. தொலைவிலும் அமைந்துள்ளது.
# முத்தப்பன் கோயில்

**பரசின்னி கடவு முத்தப்பன் கோயில்** (*Parassinikadavu Muthappan temple*) என்பது தென்னிந்தியாவின், கேரளத்தின், கண்ணூர் மாவட்டத்தில் அமைந்துள்ள ஒரு கோயில் ஆகும். இது அந்தூர் நகராட்சியின், பரசின்னிகடவு பகுதியில், வளபட்டணம் ஆற்றங்ரையில் அமைந்துள்ளது. இது&nbsp; தளிப்பறம்பாவிலிருந்து 16 கி.மீ. தொலைவிலும் கண்ணூரில் இருந்து 16 கி.மீ. தொலைவிலும் அமைந்துள்ளது. இக்கோயிலின் முதன்மை தெய்வம் *முத்தப்பன்* ஆவார். கோயிலில் தினமும் இருவர் *திருவப்பன்,* *வெள்ளாட்டம்* என்னும் இரண்டு வேடங்களை அணிந்து, மாந்திரீக நடனமான தெயத்தை ஆடுகின்றனர். உள்ளூர் பாரம்பரியத்தின் படி, சிவபெருமானே இங்கு முத்தப்பனாக உள்ளார்.  
வெள்ளாட்டம் மற்றும் திருவப்பன் ஆகியவை வட மலபாரின் கவு எனபடும் கோயில்களில் ஆடப்படும் 'தெயம் கெட்டி-ஆடல்' என்ற ஆட்டத்தின் இரண்டு வகைகளின் பொதுவான பெயர்களாகும்.
# முத்தப்பன் கோயில்

## முத்தப்பன் கதை

) வலதுபுறத்தில் வெள்ளட்டம் அல்லது செரியா முத்தபன் ( சிவன் ) ]]
பொன்னு முத்தப்பன் குறித்த கதையின் ஒரு வடிவம் இங்கே விவரிக்கப்பட்டுள்ளது: எருவெஸ்ஸி கிராமத்தைச் சேர்ந்த மன்னனான அஞ்சரமண (அய்யங்கரா வழுன்னோர்) அவரது மனைவி பாடிகுட்டி அம்மா இணையருக்கு குழந்தைகள் இல்லை. சிவனின் தீவிர பக்தையான பாடிகுட்டி, ஆற்றில் குளிக்கும்போது மிதந்துவரும் ஒரு பூக் கூடையில் ஒரு குழந்தையை கண்டெடுக்கிறாள். பிள்ளையில்லா தங்களுக்கு சிவபெருமானின் அளித்த குழந்தையாக அதைக் கருதி கணவனும் மனைவியும் குழந்தையை அன்பாக வளர்த்தனர். குழந்தைப் பருவத்திலேயே பல குறும்புகளைச் செய்யத் தொடங்கியது. வளர்ந்த பிறகு உயர்வகுப்பினர் கடைப்பிடித்து வந்த வாழ்க்கை நெறிகள் எதையும் பொருட்படுத்தாமல், காட்டில் வேட்டையாடுதல் போன்றவற்றில் ஈடுபட்டுள்ளான். இது இவரது குடும்பத்தினருக்கு வேதனையளித்தது. மேலும் ஒரு நாடுவாழி குடும்பத்தினர் உண்ணக்கூடாத உணவான இறைச்சியை சாப்பிடத் தொடங்கினான். குடும்பத்தினரின் கட்டுப்பாடுகளை தாங்க முடியாமல் இவன் வீட்டை விட்டு வெளியேற முடிவு செய்தான். இதை இவனது தாயார் தடுக்க முயன்றபோது, கோபமுற்ற இவன் தான் சிவனின் மறு உருவம் என்று பேரொளிமிக்க தனது உண்மையான உருவத்தைக் காட்டினான். இதையடுத்து அவள் தன் மகனை வணங்கி வழிவிட்டாள். இதன்பிறகு இவன் தன் குடும்பத்தை விட்டு, மலபாரில் உள்ள குன்னதூர்பாடி, புரளிமாலா, படவில், தில்லங்கேரி, கண்ணபுரம், பராசினிகடாவு மற்றும் வள்ளுவங்கடவு போன்ற பல்வேறு கிராமங்களை கடந்து சென்றான்.  
இவன் குன்னதூர்பாடி என்ற கிராமத்தை அடைந்தபோது, அங்கு சாந்தன் என்னும் பழங்குடியினன் பனை மரத்திலிருந்து கள் இறக்குவதைக் கண்டான். அவன் சென்றபிறகு இவன் மரத்தில் ஏறி கள்ளை எடுத்து குடித்தான். தினமும் இது தொடர்ந்தது.  
மரத்தில் கள்ளின் அளவு குறைவதைக் கண்ட சாந்தன் ஒளிந்திருந்து கண்காணித்து வந்தான். அப்போது மரத்தில் இவன் ஏறி கள் குடிப்பதைக் கண்டு ஆத்திரபட்டு தன்னிடம் உள்ள அம்பை எய்தான். அம்பை எய்த அடுத்தகணம் சாந்தன் கல்லாக மாறிவிட்டான்.  
இந்நிலையில் குன்னத்தூர்படியிலிருந்து வேறிடத்தில் கோவில் கொள்ள விரும்பிய முத்தப்பன், ஒரு அம்பை எய்தினான். அது பரசினிக்கடவு என்ற தலத்தில் போய் விழுந்தது. அங்கும் முத்தப்பனுக்கு கோவில் அமைக்கப்பட்டது. இந்த ஆலயமே மிகவும் பிரசித்தி பெற்று திகழ்கிறது.  
முத்தப்பனின் பயணம் முழுவதும் எப்போதும் பின்தொடர்ந்த ஒரு நாயையும் இவனது கதை விவரிக்கிறது. எனவே, முத்தப்பன் கோவிலில், நாய்கள் தெய்வீகமாகக் கருதப்படுகின்றன, கோவில் நுழைவாயிலில் இருபுறமும் நாய் சிலைகள் உள்ளன.
# இலட்சுமணன் (பக்கவழிமாற்றுப் பக்கம்)

**இலட்சுமணன்** அல்லது லட்சுமணன் என்ற பெயரைக் கொண்டவர்களின் பட்டியல் கீழே
- ஜி. எஸ். இலட்சுமண ஐயர்
- லட்சுமண் சிவராமகிருட்டிணன்
- இலட்சுமணப் பிள்ளை
- லக்ஷ்மன் கதிர்காமர்
- லக்சுமன் கிரியெல்ல
- லக்ஷ்மன் யாப்பா அபேவர்தன
- லக்ஸ்மன் வசந்த பெரேரா
- லட்சுமண் கிலுவா
- லட்சுமன் ஆச்சார்யா
- இலட்சுமண் சாத்திரி ஜோசி
- இலட்சுமன் வாமன் பரஞ்பே
- இலட்சுமன் சிங் செயந்தி
# அப்துர் ரசாக் மாலிகாபாடி

**அப்துர் ரசாக் மாலிகாபாடி** *(Abdur Razzaq Malihabadi)* (1895-1959) இவர் மௌலானா அபுல் கலாம் ஆசாத்தின் சுயசரிதை எழுதியவரும், ஒரு பத்திரிகையாளரும் ஆவார்.
# அப்துர் ரசாக் மாலிகாபாடி

## சுயசரிதை

இவர் உத்தரப் பிரதேசத்தின் தலைநகரான லக்னோ மாவட்டத்தின் புறநகர்ப் பகுதியான மாலிகாபாத்தில் பிறந்தார். இவருக்கு இரண்டு மகன்கள் (மூத்த மகன் ஒரு மாநிலங்களவை உறுப்பினர், பத்திரிகையாளர்) மற்றும் ஒரு மகள் இருந்தனர். இவரது ஆரம்ப பள்ளிப்படிப்பு லக்னோவில் இருந்தது, பின்னர் டாக்டர் பட்டம் பெற எகிப்துக்குச் சென்றார். இவர் தனது வாழ்க்கையின் பல ஆண்டுகளை அங்கேயே கழித்தார். இவர் உருது, பாரசீக, அரபு, பாஷ்டோ போன்ற மொழிகளில் சரளமாக இருந்தார்.
# அப்துர் ரசாக் மாலிகாபாடி

## பணிகள்

புது தில்லி அகில இந்திய வானொலியில் அரபுத் துறைத் தலைவராக சில ஆண்டுகள் பணியாற்றினார். சுதந்திரப் போராட்டத்தின் போது இவர் சௌதி அரசர்கள், மகாத்மா காந்தி மற்றும் ஜவகர்லால் நேரு ஆகியோருடன் நெருக்கமாக இருந்தார். இந்தியாவின் சுதந்திரப் போராட்டத்தில் இவரது பங்கிற்கு உரிய அங்கீகாரம் அளித்து, இவருக்கு சுதந்திரத்திற்குப் பிந்தைய நேரு அமைச்சரவையில் பதவி வழங்கப்பட்டது. இவர் ஆத்மாவால் ஒரு பத்திரிகையாளராக இருந்தார். இவர் தனது பேனாவால் பிரிட்டிசு இராச்சியத்தைப் பற்றி எழுதினார். அவர்களின் அட்டூழியங்களை பொதுவான இந்திய மக்களிடம் எடுத்துச் சென்றார். மற்றொரு சுதந்திரப் போராட்ட வீரரும் கவிஞருமான ஜோசு மாலிகாபாடி இவரது உறவினராவார். இவர் பதான் வம்சாவளியைச் சேர்ந்தவரவார்.
# அப்துர் ரசாக் மாலிகாபாடி

## பத்திரிக்கைப் பணி

*ஜிகார்-இ-ஆசாத்* மற்றும் *ஆசாத் கி ககானி குத் ஆசாத் கி ஜுபானி* ஆகிய புத்தகங்களை இவர் எழுதினார், இது இவரது மரணத்திற்குப் பின் வெளியிடப்பட்டது. *தப்தார்* ஆசாத் இந்த் என்ற நிறுவனம் வெளியிட்டது. இவர் கிலாபத் இயக்கத்தில் பங்கேற்றார். அதில் இவர் இசுதான்புல்லிலிருந்து அரபு மற்றும் உருது மொழிகளில் வெளியிடப்பட்ட *ஜிகான்-இ-இஸ்லாத்* என்ற பத்திரிக்கையின் ஊழியராக இருந்தார். கொல்கத்தாவிலிருந்து வெளியிடப்பட்ட உருது நாளேடான *ஆசாத் இன்* என்ற பத்திரிகையின் நிறுவன ஆசிரியராக இருந்தார். கொல்கத்தாவில் தங்கியிருந்த காலத்தில் ஆசாத்துடன் மிகவும் நெருக்கமாக இருந்தார். இவர் தற்போதைய மாநிலங்களவை (சுயேட்சை வேட்பாளர்) எம்.பி. சயீத் மாலிகாபாடியின் தந்தை ஆவார். தனது தந்தை இறந்த பிறகு *ஆசாத் இந்தின்* ஆசிரியராக இருந்தார். தற்போது செய்தித்தாள் சாரதா குழுமத்திற்கு சொந்தமாக இருக்கிறது.
# அப்துர் ரசாக் மாலிகாபாடி

## இறப்பு

புற்றுநோயால் பாதிக்கப்பட்ட இவர் மும்பையில் இறந்தார்
# அரவிந்த் (நிறுவனம்)

**அரவிந்த் நிறுவனம்** *((Arvind Limited)* (முன்னர் அரவிந்த் ஆலைகள்) *(formerly Arvind Mills)* என்பது ஒரு நெசவு உற்பத்தியாளர் மற்றும் லால்பாய் குழுமத்தின் முதன்மை நிறுவனமாகும். இதன் தலைமையகம் இந்தியாவின் குசராத் மாநிலத்தில் அகமதாபாத் மாவட்டத்தில் நரோடா என்ற இடத்தில் உள்ளது. மேலும், இது சாண்டேஜில் (கலோலுக்கு அருகில்) தனது உற்பத்தி அலகுகளைக் கொண்டுள்ளது . இந்நிறுவனம் பருத்தி சட்டை, டெனிம், பின்னல் மற்றும் கால்சராய் (காக்கி) துணிகளை உற்பத்தி செய்கிறது. இது 2011 ஆம் ஆண்டில் மேம்பட்ட பொருட்கள் பிரிவைத் தொடங்கியபோது தொழில்நுட்ப நெசவுகளிலும் இறங்கியது. இது இந்தியாவின் மிகப்பெரிய டெனிம் உற்பத்தி நிறுவனமாகும்.  
அரவிந்த் மற்றும் லால்பாய் குழுமத்தின் தற்போதைய தலைவரும் நிர்வாக இயக்குநராக சஞ்சய்பாய் லால்பாய் இருக்கிறார். 1980 களின் முற்பகுதியில், இவர் 'ரெனோ-பார்வை'க்கு தலைமை தாங்கினார். இதன் மூலம் நிறுவனம் டெனிமை உள்நாட்டு சந்தையில் கொண்டு சென்றது. இதனால் இந்தியாவில் ஜீன்ஸ் ஆடைப் புரட்சியைத் தொடங்கியது. இன்று அது தனது சொந்தப் பொருட்களான பிளையிங் மெஷின், நியூபோர்ட் மற்றும் எக்ஸ்காலிபர் மற்றும் அரோ, டாமி கில்பிகர் மற்றும் கால்வின் கிளீன் போன்ற சர்வதேச பொருட்களுக்கு அதன் நாடு தழுவிய சில்லறை வலைப்பின்னல் மூலம் உரிமம் வழங்கப்பட்டது. அர்விந்த் மூன்று ஆடை மற்றும் ஆபரணங்கள் சில்லறை சங்கிலித் தொடர்களை நடத்துகிறது . அர்விந்த் ஸ்டோர், அன்லிமிடெட் மற்றும் மெகாமார்ட் இது நிறுவனத்தின் பொருட்களைக் கொண்டுள்ளது.
# அரவிந்த் (நிறுவனம்)

## நிதி மறுசீரமைப்பு

1990களின் நடுப்பகுதியில், மற்ற பருத்தி துணிகள் மெதுவாக டெனிமின் தேவையை மாற்றியமைத்திருந்தாலும், நிறுவனம் அதன் டெனிம் திறனை பெருமளவில் விரிவுபடுத்தியது. இந்த விரிவாக்கத் திட்டத்திற்கு இந்திய மற்றும் வெளிநாட்டு நிதி நிறுவனங்களின் கடன்கள் நிதியளிக்கப்பட்டன. டெனிம் தேவை குறைந்து வந்ததால், நிறுவனம் கடன்களை திருப்பிச் செலுத்துவது கடினமாக இருந்தது. இதனால் கடன்களுக்கு வட்டி சுமை அதிகரித்தது. 1990களின் பிற்பகுதியில், நிறுவனம் அதன் கடன் சுமை காரணமாக நிதி சிக்கல்களை எதிர்கொண்டது. இதன் விளைவாக குறிப்பிடத்தக்க இழப்புகள் ஏற்பட்டன.  
நிறுவனம் பிப்ரவரி 2001 இல் எடுக்கப்பட்ட நீண்ட கால கடன்களுக்கான கடன் மறுசீரமைப்பு திட்டத்தை கொண்டு வந்தது. பல உள்நாட்டு மற்றும் சர்வதேச கடன் வழங்குநர்களை உள்ளடக்கிய இந்த சிக்கலான நிதி மறுசீரமைப்பு பயிற்சி, இந்தியாவில் ஒரு முக்கிய ஆய்வாகவும் ஒரு வழக்கு ஆய்வாகவும் கருதப்படுகிறது.
# சக்காரா மன்னர்கள் பட்டியல்

**சக்காரா மன்னர்கள் பட்டியல்** (**Saqqara Tablet**), புது எகிப்து இராச்சியத்தை ஆண்ட 19-ஆம் வம்சத்தின் மூன்றாம் பார்வோன் இரண்டாம் ராமேசஸ் ஆடசிக் காலத்தில் (கிமு 1279 - கிமு 1213), சக்காரா நகரத்தில், 58 எகிப்திய மன்னர்கள் பட்டியல் செவ்வக வடிவலான கற்பலகையில், குறுங்கல்வெட்டுகளாகப் பொறிக்கப்பட்டுள்ளது. 1861-ஆம் ஆண்டில் சக்காரா தொல்லியல் களத்தில் கணடுபிடிக்கப்பட்ட இம்மன்னர்கள் பட்டியல், தற்போது எகிப்திய அருங்காட்சியகத்தில் உள்ளது.  
மன்னர் இரண்டாம் ராமேசஸ் வடித்த அபிதோஸ் மன்னர்கள் பட்டியல், கர்னாக் மன்னர்கள் பட்டியல் துரின் மன்னர்கள் பட்டியல்களில், முதல் வம்ச மன்னர்கள் தொடங்கி, இறுதியாக 19-ஆம் வம்ச மன்னர்கள் வரை பெயர்கள் பொறிக்கப்பட்டது. ஆனால் சக்காரா மன்னர்கள் பட்டியலில் 19-ஆம் வம்ச மன்னர்கள் பெயர்கள் தொடங்கி, இறுதியாக முதல் வம்ச மன்னர்கள் பெயர்கள் வரை குறிப்பிடப்பட்டுள்ளது.  
இப்பட்டியலில் இரண்டாம் இடைநிலைக் காலத்தில் எகிப்தை ஆண்ட எகிப்தியர் அல்லாத ஐக்சோஸ் போன்ற இன மன்னர்களின் பெயர்கள் பொறிக்கப்படவில்லை. மேலும் எகிப்தின் இறை நம்பிக்கையை மீறி ஆட்சி செய்த எகிப்திய மன்னர் அக்கெனதெனின் பெயரும் இப்பட்டியலில் சேர்க்கப்படவில்லை.  
செவ்வக வடிவிலான கற்பலகையில், 58 மன்னர்களின் பெயரும் குறுங்கல்வெட்டுகளில் பொறிக்கப்பட்டுள்ளது. அவைகளில் பல மிகவும் சேதமடைந்த நிலையில் உள்ள்து.
# சக்காரா மன்னர்கள் பட்டியல்

## சக்காரா மன்னர்கள் பட்டியல்

சக்காரா மன்னர்களின் பட்டியலில் 19-ஆம் வம்ச மன்னர்களின் பெயரிலிருந்து, முதல் வம்ச மன்னர்கள் பெயர் வரை 58 பார்வோன்கள் பெயர்கள் குறிக்கப்பட்டடுள்ளது. இப்பட்டியலை மேல் வரிசையின் வலது புறத்திலிருந்து, கீழ் வரிசையின் இடது புறமாக படிக்க வேன்டும்.
| மேல் வரிசை | கீழ் வரிசை |  |  |  |  |  |
| --- | --- | --- | --- | --- | --- | --- |
| 1 | இரண்டாம் ராமேசஸ் | யுசர்-மாத்-செதெப்-இன்-ரா | 30 | நெபரேப்பிரே | கா-நெபர்-ரா |  |
| 2 | முதலாம் சேத்தி | மென்-மாத்-ரா | 31 | செப்செஸ்கரெ | செப்செஸ்-கா-ரா |  |
| 3 | முதலாம் ராமேசஸ் | மென்-பெஹ்தி-ரா | 32 | நெபரிர்கரே ககை | நெபர்-இர்-க-ரா |  |
| 4 | ஹொரெம்ஹெப் | ஜேசெர்-கெபெரு-ரா-செதெப்-இன்-ரா | 33 | சகுரா | சகுரா |  |
| 5 | மூன்றாம் அமெனம்ஹத் | நெப்-மாத்-ரா | 34 | யுசர்காப் | யுசர்-கா-இப் |  |
| 6 | நான்காம் தூத்மோஸ் | மென்-கெப்பெரு-ரா | 35 | தம்திஸ்? | *பெயர் அழிந்துள்ளது* |  |
| 7 | இரண்டாம் அமென்கோதேப் | ஆ-கெபெரு-ரா | 36 | பிச்செரிஸ்? | *பெயர் அழிந்துள்ளது* |  |
| 8 | மூன்றாம் தூத்மோஸ் | மென்-கெபெர்-ரா | 37 | ஜெத்தெப்பிதா | *பெயர் அழிந்துள்ளது* |  |
| 9 | இரண்டாம் தூத்மோஸ் | ஆ-கெப்பெர்-இன்-ரா | 38 | செப்செஸ்காப் | *பெயர் அழிந்துள்ளது* |  |
| 10 | முதலாம் தூத்மோஸ் | ஆ-கெப்பெர்-கா-ரா | 39 | மென்கௌரே | *பெயர் அழிந்துள்ளது* |  |
| 11 | முதலாம் அமென்கோதேப் | ஜெசெர்-கா-ரா | 40 | காப்ரா | காப்-ரா |  |
| 12 | முதலாம் அக்மோஸ் | நெப்-பெஹ்தி-ரா | 41 | ஜெதெப்பிரே | ஜெத்-எப்-ரா |  |
| 13 | இரண்டாம் மெண்டுகொதேப் | நெப்ஹெப்பெத்ரே | 42 | கூபு | கூபு |  |
| 14 | மூன்றாம் மெண்டுகொதேப் | செ-ஆங்க்-கா-ரா | 43 | சினெபெரு | சினெபெரு |  |
| 15 | முதலாம் அமெனம்ஹத் | செ-ஹெதெப்-இப்-ரா | 44 | ஹுனி | ஹுனி |  |
| 16 | முதலாம் செனுஸ்ரெத் | கெப்பர்-கா-ரா | 45 | நெப்கா | நெப்-கா-ரா |  |
| 17 | இரண்டாம் அமெனம்ஹத் | நூப்-கௌ-ரா | 46 | செகெம்கெத் | ஜோசெர்-தேத்தி |  |
| 18 | இரண்டாம் செனுஸ்ரெத் | கா-கெப்பர்-ரா | 47 | ஜோசெர் | ஜோசெர் |  |
| 19 | மூன்றாம் செனுஸ்ரெத் | கா-கௌ-ரா | 48 | காசெகெம்வி | பேபி |  |
| 20 | மூன்றாம் அமெனம்ஹத் | நி-மாத்- ரா | 49 | ஹட்ஜெபா | பெயர் அழிந்துள்ளது. |  |
| 21 | நான்காம் அமெனம்ஹத் | மாத்-கெரு-ரா | 50 | செக்கெமிப்-பெரென்மாத்? | நெபர்-கா-சோகர் |  |
| 22 | சோபெக்நெபரு (இராணி) | சோபெக்-கா-ரா | 51 | சேத்-பெரிப்சென்? | நெபர்-கா-ரா |  |
| 23 | இரண்டாம் பெப்பி | நெபர்-கா-ரா | 52 | செனெத்ஜ் | செனெத்ஜ் |  |
| 24 | மெரென்ரே நெம்தியம்சாப் I | மெர்-என்-ரா | 53 | வெனெக் | வாத்ஜ்லாஸ் |  |
| 25 | முதலாம் பெப்பி | பெப்பி | 54 | நய்நெத்செர் | பா-நெத்-ஜெரு |  |
| 26 | தேத்தி | தேத்தி | 55 | ரனெப் | காகௌ |  |
| 27 | உனாஸ் | உனீஸ் | 56 | ஹோதெப்செகெம்வி | பவ்-நெத்-ஜெர் |  |
| 28 | ஜெத்கரே இசேசி | மாத்-கா-ரா | 57 | குவா | கியு-பெகு |  |
| 29 | மென்கௌஹோர் கையூ | மென்-கௌ-ஹோர் | 58 | அனெத்ஜிப் | மெர்பாபென் | } |
# சக்காரா மன்னர்கள் பட்டியல்

## புது எகிப்து இராச்சியத்தினரின் பிற மன்னர்கள் பட்டியல்

- அபிதோஸ் மன்னர்கள் பட்டியல்
- கர்னாக் மன்னர்கள் பட்டியல்
- துரின் மன்னர்கள் பட்டியல்
- பலெர்மோ மன்னர்கள் பட்டியல்
- மெடிநெத் அபு மன்னர்கள் பட்டியல்
# எடேலா ராஜேந்தர்

**எடேலா ராஜேந்தர்** (Etela Rajender; பிறப்பு: மார்ச் 20 1964 ) எனும் தெலுங்கானா இராட்டிர சமிதிவைச் சேர்ந்த தெலுங்கானா அரசியல்வாதி ஆவார். இவர் 2014 முதல் 2018 வரை தெலுங்கானா மாநில நிதியமைச்சராக இருந்துள்ளார். இவர் தற்போது சுகாதாரத்துறை அமைச்சராக உள்ளார்.. இவர் கசுராபாத் சட்டமன்றத் தொகுதியிலிருந்து மூன்று முறை சட்டமன்ற உறுப்பினராக தேர்வு செய்யப்பட்டார்.
# டி. ராஜய்யா

**டி.ராஜய்யா** (, பிறப்பு: ஜூலை 12 1965) எனும் தெலுங்கானா இராட்டிர சமிதிவைச் சேர்ந்த தெலுங்கானா அரசியல்வாதி ஆவார். இவர் 2014 முதல் 2015 வரை தெலுங்கானாவின் துணை முதல்வராக இருந்துள்ளார்.. இவர் கான்பூர் சட்டமன்றத் தொகுதியில் இருந்து சட்டமன்ற உறுப்பினராக தேர்வு செய்யப்பட்டார். 2015 ஆம் ஆண்டு முதல் சுகாதாரத்துறை அமைச்சராக இருந்துள்ளார். இவர் மாதிகா இனத்தை சேர்த்தவர்.
# மும்பை உலக வர்த்தக மையம்

1998 ஆம் ஆண்டில், பிரகன் மும்பை மின்சார மற்றும் போக்குவரத்து நிறுவனம் உலக வர்த்தக மையத்தை அந்தேரியின் புறநகர்ப் பகுதியுடன் இணைக்கும் குளிரூட்டப்பட்ட பேருந்து சேவையைத் தொடங்கியது. மும்பை சத்ரபதி சிவாசி தொடருந்து நிலையத்திற்கும் உலக வர்த்தக மையத்திற்கும் இடையே மேலும் இரண்டு சிறப்பு பேருந்துகள் இயக்கப்படுகின்றன.
# கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி

**கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி** என்பது தமிழ்நாட்டின் கடலூர் மாவட்டத்தில் உள்ள கலை அறிவியல் மேலாணமைக் கல்லூரியாகும். இது மகளிர்க்கான கல்விநிறுவனமாகும். 2007 ஆம் ஆண்டு தொடங்கப்பட்ட இக்கல்லூரியில் இளங்கலைப்பிரிவுகளில் பத்து துறைகளும், முதுகலைப் படிப்பு சார்ந்த ஆறு துறைகளும், இளமுனைவர் பட்டம் சார்ந்த நான்கு துறைகளும் செயல்பட்டு வருகின்றன. இக்கல்லூரி திருவள்ளுவர் பல்கலைகழகத் தரவரிசைப்பட்டியிலில் இடம்பெற்றதாகும். நெல்லிக்குப்பம் முதன்மைச்சாலையில் எஸ். குமராபுரம் என்ற ஊரில் இக்கல்லூரி இயங்கிவருகிறது.
# அனில் முரளி

**அனில் முரளி** ஒரு திரைப்பட நடிகர் ஆவார். இவர் கேரளாவில் ஒரு பிரபல நடிகராவார் .தனது கலை பயணத்தில் வில்லன் நடிகராக நடித்து பின்பு குணச்சித்திர நடிகர் ஆனார். 1993-ம் ஆண்டு வினயன் இயக்கத்தில் வெளியான 'கன்னியாகுமரியில் ஒரு கவிதா' என்ற படத்தின் மூலம் மலையாளத் திரையுலகில் நடிகராக அறிமுகமானவர் அனில் முரளி. அதற்குப் பிறகு தமிழ், தெலுங்கு உள்ளிட்ட பல்வேறு மொழிகளில் முன்னணி நாயகர்களுடன் நடித்துள்ளார்.சுமார் 200 படங்களுக்கும் மேல் நடித்துள்ள அனில் முரளிக்குக் கல்லீரல் பிரச்சினை ஏற்பட்டது. இதற்கு மருத்துவ சிகிச்சை எடுத்து வந்தார்.ஆனால் தற்போது உடல்நிலை மோசமானதால் கொச்சியில் உள்ள தனியார் மருத்துவமனையில் அனுமதிக்கப்பட்டார். அங்கு சிகிச்சை பலனின்றி 2020 ஜூலை 30 அன்று உயிரிழந்தார்
# அனில் முரளி

## அனில் முரளி நடித்துள்ள திரைப்படங்கள்

- *6* (2013)
- *நிமிர்ந்து நில் (2014 திரைப்படம்)* (2014)
- *தனி ஒருவன்* (2015)
- *கணிதன் (திரைப்படம்)* (2016)
- *அப்பா* (2016)
- *கொடி* (2016)
- *எங்க அம்மா ராணி* (2017)
- *தொண்டன்* (2017)
- *நாகேஷ் திரையரங்கம்* (2018)
- *மிஸ்டர். லோக்கல்* (2019)
- *நாடோடிகள் 2* (2020)
- *வால்டர்* (2020)
# கஸ்தூரிபாய் லால்பாய்

**கஸ்தூர்பாய் லால்பாய்** *(Kasturbhai Lalbhai )* (19 திசம்பர் 1894 - 20 சனவரி 1980) இவர் ஓர் இந்திய தொழிலதிபரும், அறப்பணிகளை செய்து வந்தவருமாவார். இவர் தனது சகோதரர்கள் மற்றும் பல நிறுவனங்களுடன் சேர்ந்து அரவிந்த் ஆலைகளை இணைந்து நிறுவினார். அகமதாபாத் கல்விச் சங்கம் மற்றும் அகமதாபாத் இந்திய மேலாண்மை நிறுவனம் ஆகியவற்றைத் தொடங்கிய அகமதாபாத் கல்விச் சங்கத்தின் இணை நிறுவனராகவும் இருந்தார். சத்ருஞ்செய மலை மற்றும் பல சமண யாத்திரை மையங்களை நிர்வகிக்கும் வரலாற்று மற்றும் செல்வாக்குமிக்க ஆனந்த்ஜி கல்யாண்ஜி அறக்கட்டளையின் தலைவராக இவர் 50 ஆண்டுகள் பணியாற்றினார்.
# கஸ்தூரிபாய் லால்பாய்

## குடும்பம்

கஸ்தூர்பாய் அகமதாபாத்தைச் சேர்ந்த முகலாயர்கள், மராத்தியர்கள் மற்றும் ஆங்கிலேயர்களால் வெவ்வேறு காலங்களில் அங்கீகரிக்கப்பட்ட ஒரு நகரத் தலைவர் குடும்பத்தைச் சேர்ந்தவர்.  
இவர், அக்பரின் அரச நகைக்கடை விற்பனையாளர் சாந்திதாசு ஜாவேரி மற்றும் மார்வார் பகுதியைச் சேர்ந்த ஓஸ்வால் ஜெயின் ஆகியோரின் வழித்தோன்றல் ஆவார். சாந்திதாசின் பேரனான குசால்சந்த் (1680–1748) 1725 இல் அகமதாபாத்தை கொள்ளையடிப்பதில் இருந்து காப்பாற்ற மராட்டியர்களுக்கு ஒரு தொகையை செலுத்தினார். குசால்சந்தின் மகன் வாகாத்சந்த் (1740-1814) ஒரு குறிப்பிடத்தக்க தொழிலதிபர் ஆவார். இவரது தாத்தா தல்பத்பாய் பாகுபாய் 1870களில் பருத்தி வர்த்தக வியாபாரத்தில் ஈடுபட்டிருந்தார். இவரது தந்தை லால்பாய் தல்பத்பாய் (1863-1912) 1896 ஆம் ஆண்டில் சரசுபூர் பருத்தி ஆலையை நிறுவினார். இது விலைமதிப்பற்ற ரத்தினங்களின் பாரம்பரிய வணிகத்திற்கு கூடுதலாக இருந்தது. இது இந்தியாவில் சுதேசி இயக்கத்தின் ஒரு பகுதியாகவும் மாறியது.
# கஸ்தூரிபாய் லால்பாய்

## ஆரம்ப கால வாழ்க்கை

கஸ்தூர்பாய் 1894 ஆம் ஆண்டில் குசராத்தின் அகமதாபாத்தில் உள்ள சாவேரிவாத்தில், லால்பாய் தல்பத்பாய் மற்றும் மோகினி ஆகியோருக்கு ஒரு முக்கிய சமணக் குடும்பத்தில் பிறந்தார்.  
இவர், அகமதாபாத்தில் உள்ள தீன் தர்வாசாவுக்கு அருகிலுள்ள நகராட்சி பள்ளியில் ஐந்தாம் வகுப்பு வரை படித்தார். பின்னர் ராஞ்சோட்லால் சோட்டலால் அரசு உயர்நிலைப் பள்ளியில் சேர்ந்தார். இவர் 1911 இல் இரண்டாம் வகுப்புடன் மெட்ரிக் படித்தார். 1912 ஆம் ஆண்டில், இவர் குசராத்தி கல்லூரியில் படித்துக் கொண்டிருந்தார். அப்போது, இவரது தந்தை இறந்த காரணத்தால், குடும்பத் தொழிலில் உதவுவதற்காக இவரது படிப்பை நிறுத்துமாறு கேட்டுக் கொள்ளப்பட்டார்.  
இவர், மே 1915 இல் சாரதா சிமன்லால் சாவேரி என்பவரை மணந்தார். இவருக்கு சிரேனிக் மற்றும் சித்தார்த் என்ற இரண்டு மகன்கள் இருந்தனர்.
# கஸ்தூரிபாய் லால்பாய்

## வணிகம்

இவர் 1912 இல் ராய்ப்பூர் ஆலையில் தலைவராக சேர்ந்தார். முதலாம் உலகப் போரின்போதும் அதற்குப் பின்னரும் துணிகளின் தேவை அதிகரித்தது நிறுவனத்தின் செயல்பாடுகளை உறுதிப்படுத்த இவருக்கு உதவியது. இவர் 1918 இல் ராய்ப்பூர் ஆலையின் இயக்குநர்கள் குழுவில் சேர்ந்தார். பின்னர் இவர் 1920களில் தக்யாபாய் படேலின் உதவியுடன் அசோகா ஆலைகளை நிறுவினார். 1924 மற்றும் 1938 க்கு இடையில் தக்யாபாய் படேலின் உதவியுடன் ஐந்து ஆலைகளில் முதலீடு செய்து இவர் வணிகத்தை விரிவுபடுத்தினார். 1931 இல் அரவிந்த் ஆலைகள் மற்றும் நூட்டன் ஆலைகள், 1928 இல் அருணா ஆலைகள், 1938 இல் அகமதாபாத் நியூ காட்டன் ஆலைகள் ஆகியவை இதில் அடங்கும். 1930களில் மகாத்மா காந்தியின் சுதேசி இயக்கம் மற்றும் 1939 இல் இரண்டாம் உலகப் போர் தொடங்கியது இந்தியாவில் நெசவுத் தொழிலுக்கு உதவியது. இவர், ஏழு ஆலைகளையும் நவீனப்படுத்தினார். இவர்கள் இந்தியாவின் மொத்த நூற்பு திறனில் 12% மற்றும் அகமதாபாத்தின் மொத்த நெசவுத் திறனில் 24% ஆகியவற்றைக் கொண்டிருந்தனர். இதன் விளைவாக இவர்கள் 1939 ஆம் ஆண்டில் இந்தியாவில் ஏழாவது பெரிய பருத்தி நுகர்வோராகத் திகழ்ந்தனர்.  
1948 ஆம் ஆண்டில், கறுப்பு-வணிகத்தில் ஈடுபடும் வணிக நிறுவனங்களின் பட்டியலில் இவரது வணிகக் குழு பெயரிடப்பட்டது. நிதி அமைச்சரும், கஸ்தூர்பாயின் நண்பருமான, ஆர்.கே.சண்முகம் செட்டி நிறுவனத்தின் பெயரை பட்டியலில் இருந்து நீக்குமாறு கூறியதற்காக பதவி விலகவேண்டியிருந்தது. வருமான வரித் திணைக்களம் தனது குற்றச்சாட்டுகளை பல விசாரணைகளுடன் தொடர்ந்தது. கிட்டத்தட்ட பத்து ஆண்டுகளுக்குப் பிறகு, எந்தவொரு தவறும் ஏற்படவில்லை என்பதால் குழுவை விடுவித்தது.  
1952 ஆம் ஆண்டில், தகயாபாய் படேல் அமெரிக்க சயனமிட் நிறுவனத்துடன் இணைந்து இந்தியாவின் முதல் நவீன சாய உற்பத்திநிறுவனமான அதுல் நிறுவனத்திமுன்னிலைப்படுத்தி தொடங்க உதவினார். இதை நாட்டின் முதல் பிரதமர் ஜவகர்லால் நேரு திறந்து வைத்தார்.
# கஸ்தூரிபாய் லால்பாய்

## அரசியல்

ஆடை யுடன் ]]
1923 திசம்பரில் மத்திய சட்டமன்றத்திற்குத் தேர்ந்தெடுக்கப்பட்டார். தனது மூன்று ஆண்டு காலப்பதவியில், நெசவு மீதான கலால் வரியை ரத்து செய்வது உட்பட இந்திய தொழில்களுக்கான பரப்புரைகளில் ஈடுபட்டார். 1930களில், இவர் மகாத்மா காந்தியுடன் நெருங்கி வந்து சுதேசி இயக்கத்தில் அவருக்கு உதவினார். இது வெளிநாட்டு பொருட்களை புறக்கணித்து உள்ளூர் தொழில்களை ஊக்குவித்தது. 1930களின் பொருளாதார மந்தநிலையின் போது இந்திய நெசவு நிறுவனங்களுக்கான பிரிட்டிசாருடன் வரி பேச்சுவார்த்தை நடத்துவதிலும் இவர் ஈடுபட்டார்.  
இந்தியச் சுதந்திரத்திற்குப் பிறகு பல முக்கிய பதவிகளை வகித்தார். இதில் அடிப்படை உரிமைகள், சிறுபான்மையினர் மற்றும் பழங்குடியினர் மற்றும் விலக்கப்பட்ட பகுதிகளின் நிர்வாகக் குழு, 1947 இல் நிதி அமைச்சகத்தின் பொருளாதாரக் குழுவின் தலைவர், மத்திய பொதுப்பணித் துறை தொழில் குழுவின் தலைவர், 1952 ஆம் ஆண்டில், தேசிய ஆராய்ச்சி மேம்பாட்டுக் கழகத்தின் தலைவர், அறிவியல் மற்றும் தொழில்துறை ஆராய்ச்சி அமைப்பின் உறுப்பினர், காந்தி நினைவு நிதியின் அறங்காவலர், இந்திய முதலீட்டு மையத்தின் உறுப்பினர் போன்றவை. மகாத்மா காந்தி நினைவு நிதியத்தின் அறங்காவலராகவும் தலைவராகவும் இருந்தார். சிறுபான்மையினர் துணைக்குழு உறுப்பினராகவும் சமண மதத்தின் பிரதிநிதியாக பணியாற்றினார்.
# கஸ்தூரிபாய் லால்பாய்

## நிறுவனத்தைக் கட்டியெழுப்புதல்

இவர் 1934 ஆம் ஆண்டில் இந்திய வர்த்தக மற்றும் தொழில்துறை கூட்டமைப்பின் தலைவராகவும், 1935 இல் அகமதாபாத் நெசவு ஆலை உரிமையாளர்கள் சங்கத்தின் தலைவராகவும் தேர்ந்தெடுக்கப்பட்டார். 1937 முதல் 1949 வரை இந்திய ரிசர்வ் வங்கியின் இயக்குநராகப் பணியாற்றினார்.  
1936 ஆம் ஆண்டில் இவர் அமிர்தலால் அரிகோவிந்ததாசு, கணேஷ் வாசுதேவ மாவ்லேங்கர் ஆகியோருடன் இணைந்து அகமதாபாத் கல்விச் சங்கத்தை தொடங்கினார். பின்னர் இது 2009 இல் அகமதாபாத் பல்கலைக்கழகமாக உருவானது. பின்னர் இந்த சமூகம் எம்.ஜி. அறிவியல் கல்லூரி, எல்.எம். மருந்தியல் கல்லூரி , இயற்பியல் ஆராய்ச்சி ஆய்வகம், இந்திய விண்வெளி ஆராய்ச்சி அமைப்பு, சுற்றுச்சூழல் திட்டமிடல் மற்றும் தொழில்நுட்ப மையம், காஸ்ட்ரோல் அகமதாபாத் கல்விச் சங்க கண்காணிப்பு நிறுவனம் உட்பட பல கல்வி நிறுவனங்களைத் தொடங்கியது. கண்பார்வையற்றோர் சங்கம் ஒன்றைத் தொடங்கி பார்வையற்றவர்களுக்கு பயிற்சி அளித்து விக்ரம் சாரபாய் சமூக அறிவியல் மையம், குசராத், விசுவ கோசு அறக்கட்டளை மற்றும் பல கல்வி நிறுவனங்களுக்கு உதவியது. ஆரம்ப ஆண்டுகளில் குசராத் பல்கலைக்கழகத்தை கட்டியெழுப்புதற்கும், குசராத் பல்கலைக்கழகத்தை நிறுவுவதற்கும் ரூ .0.5 மில்லியனை நன்கொடையாக அளித்தது. அம்தாவத் நி குபா போன்ற கலாச்சார மையத்தை நிறுவவும் உதவியது.  
நெசவுத் துறையில் ஆராய்ச்சியை ஊக்குவிப்பதற்காக அகமதாபாத் நெசவு ஆலை உரிமையாளர்கள் சங்கத்தின் கீழ் இவரும் விக்ரம் சாராபாயும் சுதந்திரத்திற்கு முன்பு அகமதாபாத் நெசவாலைகள் ஆராய்சிச் சங்கத்தினை நிறுவினர். இப்போது இந்திய மேலாண்மை கழகம் கஸ்தூர்பாய் லால்பாய் மேலாண்மை மேம்பாட்டு மையத்தையும் தொழில் முனைவோர் துறையில் கஸ்தூர்பாய் லால்பாய் இருக்கையையும் கொண்டுள்ளது.  
பொறியியல் மற்றும் தொழில்நுட்பத்தை மேம்படுத்துவதற்காக, இவர் 1947 இல் ஒரு பொறியியல் கல்லூரியை நிறுவினார். அதற்கு இவரது தந்தை லால்பாய் தல்பத்பாயின் பெயரிட்டார். இது பல கையெழுத்துப் பிரதிகள், அரிய புத்தகங்கள் மற்றும் நுண்ணியப்படங்களைப் பாதுகாக்கிறது.  
1949 இல், இவர் குசராத் வர்த்தக மற்றும் தொழில்துறை சபையையும் நிறுவினார். 1955 முதல் 1965 வரை, இவர் இந்திய தொழில்நுட்பக் கழகத்தின் தலைவராக இருந்தார்.  
இந்த நிறுவனங்களில் சிலவற்றை வடிவமைக்கவும், அகமதாபாத்தில் நவீன கட்டிடக்கலைகளைக் கொண்டுவரவும் உலக புகழ்பெற்ற கட்டிடக் கலைஞர்களான இலூயிஸ் கான், லெ கொபூசியே, பி.வி. டோஷி மற்றும் சார்லசு கோர்ரியா ஆகியோரை இவர் நியமித்தார்.
# கஸ்தூரிபாய் லால்பாய்

## மத நடவடிக்கைகள்

இவர் கண்டிப்பான சமணராக இருந்தார். 1925 ஆம் ஆண்டில் 30 வயதில் ஆனந்த்ஜி கல்யாண்ஜி அறக்கட்டளையின் தலைவரான இவர் 50 ஆண்டுகள் பணியாற்றினார். அதன் நிர்வாகத்தின் கீழ் பல சமண கோவில்கள் உள்ளன. இந்த அறக்கட்டளை, இரணக்பூர், தில்வாரா கோயில் (அபு மலை), கிர்நார், தரங்கா சமணர் கோயில் மற்றும் சத்ருஞ்ஜெய மலை உள்ளிட்ட பல சமணக் கோவில்களை புதுப்பித்தது.
# கஸ்தூரிபாய் லால்பாய்

## அங்கீகாரம்

- இந்திய அரசு,<nowiki/>இவருக்கு 1969 இல், இந்தியாவின் மூன்றாவது உயர்ந்த குடிமை விருதான பத்ம பூசண் விருதினை வழங்கியது.
# ஆனந்த்ஜி கல்யாண்ஜி அறக்கட்டளை

**ஆனந்த்ஜி கல்யாண்ஜி அறக்கட்டளை** *(Anandji Kalyanji Trust )* என்பது மிகப் பெரிய மற்றும் பழமையான சமண அறக்கட்டளை ஆகும். இது லே சமணர்களால் நிர்வகிக்கப்படுகிறது. அகமதாபாத்தில் தலைமையகத்தைக் கொண்ட இது 1200க்கும் மேற்பட்ட சமணக் கோவில்களை நிர்வகிக்கிறது. இந்த அறக்கட்டளை சுவேதாம்பர சமண தீர்த்தங்கள் தொடர்பான புத்தகங்களையும் வெளியிடுகிறது. அசல் தொண்டு அறக்கட்டளை கி.பி 1630-40 தசாப்தங்களில் நிறுவப்பட்டதாகக் கூறப்படுகிறது. மேலும் இது 1720 தசாப்தத்திலிருந்து ஆனந்த்ஜி கல்யாண்ஜி அறக்கட்டளை என்ற பெயரில் இயங்கி வருகிறது. மேலும்,கிடைக்கக்கூடிய ஆவணங்கள் அறக்கட்டளையின் வரலாற்றை 1777 (கி.பி 1720) க்கு எடுத்துச் செல்கின்றன.
# ஆனந்த்ஜி கல்யாண்ஜி அறக்கட்டளை

## வரலாறு

சத்ருஞ்செய பாலிதானா கோயில்களை நிர்வகிக்க ஆரம்பத்தில் நிறுவப்பட்ட இந்த அறக்கடளை இப்போது பல சமண தீர்த்தங்களையும், சுவேதாம்பர மரபுக்கு சொந்தமான கோயில்களையும் நிர்வகிக்கிறது. இது சாந்திதாசு சவேரியால் நிறுவப்பட்டதாகக் கூறப்படுகிறது, அதன் தலைமை தலைமுறைகளாக ஒரே குடும்பத்தில் உள்ளது. அவர்கள் அகமதாபாத்தின் நகர்-சேத்தர்களாக இருந்தனர். பதினொன்றாம் தலைமுறை உறுப்பினராக இருந்த தொழிலதிபரும் கல்வியாளருமான கஸ்தூரிபாய் லால்பாய், 50 ஆண்டுகளாக அறக்கட்டளைக்குத் தலைமை தாங்கினார். அதனைத் தொடர்ந்து சிரேனிக் கஸ்தூர்பாய் லால்பாய் 30 ஆண்டுகளாக தலைவராக இருநதார். தர்போது சாம்வேக் லல்பாய் இப்போது அறக்கட்டளைக்கு தலைமை தாங்குகிறார்.
# ஆனந்த்ஜி கல்யாண்ஜி அறக்கட்டளை

## மேலாண்மை

அறக்கட்டளை பின்வரும் தீர்த்தங்களை அல்லது கோயில்களை நிர்வகிக்கிறது.  
- வாரனாசி கோதி
- சித்தோர்கார் கோயில்
- கிர்நார்
- கும்பாரியா
- மக்சி
- முச்சால் மகாவீரர் கோயில்
- ரணக்பூர் 1933 இல் புதுப்பிக்கப்பட்டது.
- ரிகாப்தியோ ( திகம்பரங்கள் மற்றும் இந்துக்களுடன் பகிர்ந்து கொள்ளப்பட்டது)
- சிகார்ஜி சமணக் கோயில்கள் (திகம்பரர்களுடன் சர்ச்சையின் கீழ் பகிர்ந்து கொள்ளப்பட்டது, திகாம்பர்களின் நிர்வாக அதிகாரத்தை சுவேதாம்பர்கள் அங்கீகரிக்கவில்லை)
- சத்ருஞ்ஜெய மலை
- செரிசா
- தரங்கா சமணர் கோயில் (திகம்பரர்களுடன் பகிர்ந்து கொள்ளப்பட்ட மலை, அஜித்நாத் கோயில் சுவேதாம்பர்களின் வசம் உள்ளது. 1963 இல் புதுப்பிக்கப்பட்டது.
- வாமாஜ்
தில்வாரா கோயில்
பல்வேறு சமண கோவில்களின் பழுதுபார்க்கும் பணிகளுக்காக இந்த அறக்கட்டளை ஒவ்வொரு ஆண்டும் ரூ. 150 மில்லியனுக்கும் அதிகமாக செலவிடுகிறது. அறக்கட்டளை உறுப்பினர்கள் வருடத்திற்கு இரண்டு முறை சந்திக்கிறார்கள்.
# ஆனந்த்ஜி கல்யாண்ஜி அறக்கட்டளை

## அதிகாரப்பூர்வ வலைத்தளம்

- શેઠ આણંદજી કલ્યાણજી પેઢી
# மாலா

**மாலா** (*Mala*) எனப்படுவோர் இந்திய மாநிலமான ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு சாதியினர் ஆவார்.
மாலா இனத்தவர்கள் தங்களை ஆதி ஆந்திரர் என்று அழைத்துக்
கொள்கின்றனர்.  
மாலா சமூகத்தினர் ஆந்திராவில் வலக்கை இனத்தவர்களாக இருந்துள்ளனர்.ஆந்திரா மாநில பட்டியல் இனத்தவர்கள் மக்கள் தொகையில் 41.6%(5,139,305) பேர் மாலா இனத்தவர்கள் உள்ளனர் . ஆந்திரா பட்டியல் இனத்தவர்கள் மக்கள் தொகையில் பெரும்பான்மை இனத்தவர்கள் இவர்களே உள்ளனர்
மாலா என்றால் தெலுங்கு பாஷையில் பறையன் என்று அர்த்தம் ஆகும்.இவர்கள் ஆந்திரா மாநில கிராமப்புறங்களில் விவசாய கூலிகளாக உள்ளனர்.மாலா இனத்தவர்கள் தமிழ்நாட்டில் வட ஆற்காடு, செங்கல்பட்டு, சென்னைமற்றும் கோயம்பத்தூர் பகுதிகளில் வசிக்கின்றனர்.
# டங்கன் உவைட்

## வாழ்க்கைக் குறிப்பு

டங்கன் உவைட் பிரித்தானிய இலங்கையில் களுத்துறையில் பிரித்தானிய வம்சாவளிக் குடும்பம் ஒன்றில் ஜோன் பெர்னார்ட் உவைட், செசீலியா ஆகியோருக்கு இரண்டாவது மகனாகப் பிறந்தார். கண்டி, திரித்துவக் கல்லூரியில் கல்வி பயின்றார். 1952 இல் அஞ்சலா சீபல் என்பவரைத் திருமணம் புரிந்தார். இவர்களுக்கு ஆறு பிள்ளைகள். 1998 இல் இங்கிலாந்தில் காலமானார்.
# திருவங்காடு இராமசாமி கோயில்

**திருவங்காடு இராமசாமி கோயில்** என்பது கேரளத்தின் தலச்சேரியின் கிழக்கு பகுதியில் அமைந்துள்ள ஒரு இராமர் கோயில் ஆகும். இத்த கோயிலின் கூரை செப்புத் தகடுகளினால் வேயபட்டுளதால் பொதுவாக இது பித்தளை பகோடா என்று அழைக்கப்படுகிறது. 18 ஆம் நூற்றாண்டில் திப்பு சுல்தானின் படைகளினால் கோயிலின் ஒரு பகுதி சேதமடைந்தது. இது பதினெட்டாம் நூற்றாண்டில் தலைச்சேரிக் கோட்டையின் புறக்காவல் நிலையங்களில் ஒன்றாக இருந்தது. இதன் எல்லைப் பகுதிக்குள் கிழக்கிந்திய கம்பெனியின் அதிகாரிகளுக்கும் உள்ளூர் தலைவர்களுக்கும் இடையே பல ஆலோசனைக் கூட்டங்கள் நடத்தப்பட்டன. இதில் பல அரசியல் ஒப்பந்தங்களும், உடன்படிக்கைகளும் கையெழுத்திடப்பட்டன. இந்த கோவிலில் சில சுவாரஸ்யமான செதுக்கு சிற்பங்கள் உள்ளன. கோயிலின் ஆண்டு விழா மேடத்தில் (ஏப்ரல்-மே) விஷூ நாளில் தொடங்கி ஏழு நாட்கள் நடக்கும்.  
கேரளத்தில் இராமனுக்கு கட்டபட்ட முதன்மையான ஐந்து கோயில்களில் இதுவும் ஒன்றாகும். மற்ற நான்கு கோயில்கள் திரிநாராயணக்கூடம் (வைக்கம்), திருப்பரையார், திருவில்லுமலை, கடலூர் ஆகும். ஒரு எக்டேர் பரப்பளவில் பரவியிருக்கும் சிரா என்று அழைக்கப்படும் கோயில் குளத்துடன் சேர்த்து 2.75 ஹெக்டேர் பரப்பில் இக்கோயில் அமைந்துள்ளது, நன்கு பராமரிக்கப்படும் இந்த கோவிலில் சிறந்த மர வேலைப்பாடுகள், சுடுமண் கலை வேலைகள், கூரைகளில் மர பலகைகளில் வரையபட்ட சுவரோவியங்கள் போன்ற கலை புதையலின் களஞ்சியமாக உள்ளது. கோயிலின் பெரிய குளமானது பக்தர்களுக்கு பயனுள்ளதாகும். சத்திரம், விருந்தினர் மாளிகை, கல்யாண மண்டபம் ஆகியவை நன்கு பராமரிக்கப்படுகின்றன.
# திருவங்காடு இராமசாமி கோயில்

## கோயிலின் பழமை

இந்த ஆலயத்தின் தோற்றம் குறித்த தகவல்கள் தெளிவாக இல்லை. கேரளோல்பத்தி மற்றும் மலபார் கையேடு போன்றவற்றில் உள்ள சில குறிப்புகளைத் தவிர இந்த கோயிலின் பழமையை நிர்ணயிக்க எந்த பதிவுகளும் கிடைக்கவில்லை. கேரள மகாத்மியத்தின் கூற்றுப்படி, இந்த கோயில் விஷ்ணுவின் அவதாரங்களில் ஒன்றான பரசுராமரால் பிரதிட்டடை செய்யபட்டுது என்று குறிப்பிடபட்டுள்ள. இந்த கோயில் சுமார் 2000 ஆண்டுகள் பழமையானது என் செவிவழிசெய்திகள் குறிப்பிடுகின்றன.
# திருவங்காடு இராமசாமி கோயில்

## முக்கிய திருவிழாக்கள்

இக்கோயிலின் மிக முக்கியமான திருவிழா விஷு மஹோத்சவம் ஆகும். இந்த திருவிழாவானது கொடிமரத்தில் கொடி ஏற்றத்துடன் தொடங்குகிறது. இந்த விழாநாட்களில் நாள்தோறும் யானை ஊர்வலங்கள், சிறப்பு பூசைகள் போன்ற பல்வேறு நிகழ்ச்சிகளாக ஏழு நாட்கள் நீடிக்கும். கடைசி நாளில் கோயில் குளத்தில் ஆறாட்டு விழா அதாவது கோயில் குளத்தில் தெய்வத்தை குளிப்பாட்டுவது நடக்கும். கோயிலிலன் வழிபாட்டு சடங்குகளில் கதகளி, சாக்கைக் கூத்து போன்றவை எல்லா நாட்களிலும் கோயிலில் செய்யப்படுகிறது.  
கோயில் சடங்குகளின் ஒரு பகுதியாக இந்த கோயிலில் சாக்கைக் கூத்து நடத்தப்படுகிறது. *மணி* சக்யார் குடும்பம் பாரம்பரியமாக இதை நிகழ்த்தும் உரிமையைக் கொண்டுள்ளது. மிகச் சிறந்த சாக்கைக் கூத்து, கூடியாட்ட கலைஞரும், மேதையுமான குரு மணி மாதவ சாக்கியர் இங்கு பல தசாப்தங்கள் சாக்கைக் கூத்து நிகழ்ச்சியை நடத்தியுள்ளார்.
நிகழ்த்தும் குரு மணி மாதவ சாக்கியர் ]]
மலையாள நாட்காட்டி மாதமான மகரத்தில் திருவோணம் நாளில் கொண்டாடப்படும் மற்றொரு முக்கியமான நிகழ்வு பட்டதனம் ஆகும்.  
இங்கு மேற்கொள்ளப்படும் முக்கியமான, பிரபலமான வழிபாடு என்பது கலாபம் சார்த்தல் என்பவை ஆகும். வலியவத்தல பாயாசம், அவல் நைவேத்யம் ஆகியவையும் முக்கியமாகும்.
# வி. அப்பசாமி வாண்டையார்

**ராவ் பகதூர் வி. அப்பசாமி வாண்டையார்**, இந்திய அரசியல்வாதியும் மற்றும் இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தி<nowiki/>ன் பூண்டி எஸ்டேட்டின் தலைவராக இருந்தார்.  
சென்னை மாகாண சட்டமன்றத் தேர்தல், 1920 ல் நடந்ததேர்தலில்நீதிக் கட்சி(Justice Party, ஜஸ்டிஸ் கட்சி)சார்பாக போட்டியிட்டு வெற்றி பெற்றார்.  
இவருடைய மகன்கள் ராவ் பகதூர் அ. வீரயா வாண்டையார் மற்றும் அ. கிருஷ்ணசாமி வாண்டையார் ஆவார்கள்.
# அண்ணாசாமி தேவர்

**ராவ் பகதூர் அண்ணாசாமி தேவர்**, தஞ்சாவூர் மாவட்டத்தி<nowiki/>ன் பொது சமூக தொண்டு நடவடிக்கைகளுக்கு பெயர் பெற்றவர் மற்றும் உக்கடை எஸ்டேட்டின் தலைவரும் ஆவார். 1898 ஆம் ஆண்டில் தஞ்சாவூரில் உள்ள அரசு ராஜா மிராசுதார் மருத்துவமனையில் வெளிநோயாளிகளுக்கான மருந்தகத்தை கட்டுவதற்கு உதவினார், அதற்கான தகுதிச் சான்றிதழ் ஐக்கிய இராச்சியத்தின் விக்டோரியா மகாராணியின் வைரவிழாவின் போது வழங்கப்பட்டது.  
இவருடைய மகன் அப்பாவு தேவர், தனது கிராமப்புறத்தில் கல்வியை வளர்க்க விரும்பினார். அவர் 1958 இல் தஞ்சாவூர் மாவட்டம், பாபநாசம் வட்டம், அம்மாபேட்டையில் உக்கடை அ.அப்பாவு தேவர் மேல்நிலைப் பள்ளியைத் தொடங்கினார்.
# ஆனந்தாசிரமம், காஞ்ஞங்காடு

**ஆனந்தாசிரமம்** (*Anandashram*) என்பது இந்தியாவின் கேரள மாநிலத்தில் காசர்கோடு மாவட்டதிலுள்ள, நகராட்சியான காஞ்ஞங்காட்டில் அமைந்துள்ள ஒரு ஆன்மீக மையம் ஆகும். இந்த ஆனந்தாசிரமமானது பாப்பா ராம்தாஸ் மற்றும் பூஜ்ய மாதாஜி என்று அழைக்கப்பட்ட சுவாமி ராமதாஸ் மற்றும் தாய் கிருஷ்ணாபாய் ஆகியோரால் 1931 ஆம் ஆண்டில் அமைக்கபட்டது.
# ஆனந்தாசிரமம், காஞ்ஞங்காடு

## ஆசிரமத்தின் நோக்கம்

ஆசிரமத்தின் துவக்க விழாவின் போது, சுவாமி ராம்தாஸ் ஆசிரமத்தின் நோக்கத்தை விவரிக்கும் ஒரு சிற்றுரையை நிகழ்த்தினார்: "ஆசிரமத்தின் இலட்சியமானது உலகளாவிய அன்பும் சேவையுமே ஆகும். இது உலகின் அனைத்து உயிர்களிலும் தெய்வீகப் பார்வையை அடிப்படையாகக் கொண்டது . இங்கே ஆண், பெண், குழந்தை என அனைவரும் எந்த சமயத்தை சாதியையும் சேர்தவர்களாக இருந்தாலும் அனுமதிக்கபடுவர். பரஸ்பரம் அன்பு, சேவை உணர்வு போன்றவற்றை வளர்ப்பதற்கு முயலும் இடமாக இருக்கும், இதன் மூலம் இதன் எல்லைக்குள் உணரப்படுவது வெளி உலகில் மனித வாழ்க்கைக்கு சரியான ஒரு நடத்தைக்கு எடுத்துக்காட்டாக இருக்கும். "
# ஆனந்தாசிரமம், காஞ்ஞங்காடு

## இடம்

ஆனந்தசிரமமானது கேரளத்தின் காசராகோடு மாவட்டத்தில் உள்ள காஞ்ஞங்காடு நகரிலிருந்து சுமார் 5 கி.மீ தொலைவில் தேசிய நெடுஞ்சாலையின் ஒரு சந்திப்பில் அமைந்துள்ளது. ஒரு காலத்தில் ஆளரவமின்றி இருந்த இப்பகுதிக்கான சாலை இன்று, கடைகள், மருத்துவமனைகள் போன்றவைக் கொண்ட ஒரு பரபரப்பான சாலையாக உள்ளது. இந்த சாலையில் உள்ளூர், தோலை தூர பயணப் பேருந்துகள் இயங்குகின்றன. தொடருந்து நிலையத்தை அடைய மகிழுந்து அல்லது தானி மூலம் சுமார் 15 நிமிடங்களில் சென்றடையலாம். அருகிலுள்ள வானூர்தி நிலையம் மங்களூர் வானூர்தி நிலையம் ஆகும். இது ஆசிரமத்திலிருந்து இரண்டு மணி நேர (சாலை அல்லது தொடருந்து வழியாக) பயண நேரத்தில் உள்ளது.
# சிரேனிக் கஸ்தூர்பாய் லால்பாய்

**சிரேனிக் கஸ்தூர்பாய் லால்பாய்** *(Shrenik Kasturbhai Lalbhai)* (28 திசம்பர் 1925 - 19 சூன் 2014) இவர் ஓர் இந்திய தொழிலதிபரும், அறப்பணிகளை செய்து வந்தவருமாவார். இவர், அமெரிக்க ஐக்கிய நாட்டில் உள்ள மாசாச்சூசெட்சு தொழில்நுட்பக் கழகம் மற்றும் ஆர்வர்டு பல்கலைக்கழகத்தில் படிப்புகளை முடித்த பின்னர், பல தொழில்களில் பரவியிருக்கும் நிறுவனங்களின் கூட்டு நிறுவனமான குடும்ப வணிகத்தில் சேர்ந்தார். பல கலாச்சார, கல்வி மற்றும் மத நிறுவனங்களின் ஆளும் குழுக்களிலும் பணியாற்றினார்.
# சிரேனிக் கஸ்தூர்பாய் லால்பாய்

## குடும்பம்

இவர் அகமதாபாத்தின் நகரத்லைவர் குடும்பத்தில் பிறந்தார். மேலும் முகலாய பேரரசர்களின் அரச நகைக்கடை விற்பனையாளரான சாந்திதாஸ் சாவேரியின் நேரடி வம்சாவளியாக இருந்தார். சாந்திதாசின் பேரனான குசால்சந்த் (1680–1748) 1725 இல் அகமதாபாத்தை கொள்ளையடிப்பதில் இருந்து காப்பாற்ற மராட்டியர்களுக்கு ஒரு தொகையை செலுத்தினார். குசால்சந்தின் மகன் வாகாத்சந்த் (1740-1814) ஒரு குறிப்பிடத்தக்க தொழிலதிபரும் ஆவார்.  
இவரது தாத்தா தல்பத்பாய் பாகுபாய் 1870 களில் பருத்தி வர்த்தகத்தில் ஈடுபட்டிருந்தார். இவரது தாத்தா லால்பாய் தல்பத்பாய் (1863-1912) 1896 ஆம் ஆண்டில் சரசுபூர் பருத்தி ஆலை ஒன்றை நிறுவினார். இது குடும்பத்தின் விலைமதிப்பற்ற கற்கள் வணிகத்தில் பருத்தி பதப்படுத்தலையும் சேர்த்தது.
# சிரேனிக் கஸ்தூர்பாய் லால்பாய்

## ஆரம்ப கால வாழ்க்கை

1925 திசம்பர் 28 அன்று கஸ்தூர்பாய் லால்பாயின் இளைய மகனாக இவர் பிறந்தார். நவி குசராத்தி சாலை மற்றும் அகமதாபாத்தில் உள்ள ராஞ்சோதாசு சோட்டலால் உயர்நிலைப் பள்ளியில் இடைநிலைக் கல்வியை முடித்தார். குசராத் கல்லூரியில் இரண்டு ஆண்டுகள் படித்த இவர், பின்னர் இரசாயனப் பொறியியல் படிப்பதற்காக மாசாச்சூசெட்சு தொழில்நுட்ப நிறுவனத்திற்கு சென்றார். அதிலிருந்து இளங்கலைப் பட்டம் பெற்ற பிறகு, ஆர்வர்டு பல்கலைக்கழகத்தில் 1948 இல் வணிக மேலாண்மையில் முதுகலைப்பட்டம் பெற்றார். இவர் பன்னாபென் என்பவரை மணந்தார். தம்பதியருக்கு சஞ்சய் என்ற மகனும், கல்பனா என்ற மகளும் இருந்தனர்.
# சிரேனிக் கஸ்தூர்பாய் லால்பாய்

## தொழில்

கல்வியை முடித்த பின்னர், இவர் லால்பாய் குழும நிறுவனத்தில் சேர்ந்தார். முதல் ஐந்து ஆண்டுகளில், குடும்ப நிறுவனங்களின் பல்வேறு துறைகளில் பணிபுரிந்தபோது, 1948-49ல் சட்டவிரோத சந்தைப்படுத்தல் நடைமுறைகள் மற்றும் வரி ஏய்ப்பு தொடர்பான அரசாங்க குற்றச்சாட்டுகளைத் தீர்க்க குழுவுக்கு உதவ இவர் கணிசமான நேரத்தை செலவிட்டார்.  
அகமதாபாத் கல்விச் சங்கம் , குசராத் விசுவகோசு அறக்கட்டளை, குசராத் கலைச்சங்கம், ஜெயின் விசா ஆசுவால் சங்கம், சுற்றுச்சூழல் திட்டமிடல் மற்றும் தொழில்நுட்ப பல்கலைக்கழகம், தேசிய வடிவமைப்பு நிறுவனம், இந்திய விண்வெளி ஆராய்ச்சி அமைப்பு, நிர்மா பல்கலைக்கழகம் உள்ளிட்ட பல கல்வி, கலாச்சார, தொழில்துறை மற்றும் மத அமைப்புகளின் பலகைகளில் இவர் பணியாற்றினார். பிளாசுமா ஆராய்ச்சி நிறுவனம், அகமதாபாத், இந்திய மேலாண்மை கழகம் , அகமதாபாத் நெசவு நிறுவன ஆராய்ச்சி அமைப்பு, லால்பாய் தல்பத்பாய் அருங்காட்சியகம் மற்றும் சமண தொழில்நுட்ப நிறுவனம் போன்றவை. மேலும் இவர், சபர்மதி ஆசிரம பாதுகாப்பு மற்றும் நினைவு அறக்கட்டளையின் அறங்காவலராகவும் பணியாற்றினார்.
# சிரேனிக் கஸ்தூர்பாய் லால்பாய்

## இறப்பு

லால்பாய் தனது வாழ்நாளில் தசைக் களைப்பு நோயால் அவதிப்பட்டார். அகமதாபாத்தின் பட் பகுதியில் அமைந்துள்ள கோட்டீசுவர் என்ற இடத்தில் தனது வீட்டில் 2014 சூன் 19, அன்று இறந்தார். இவரது உடல் தால்தேஜ் என்ற இடத்தில் தகன தகனம் செய்யப்பட்டது.
# நிர்மா

**நிர்மா** *(Nirma)* என்பது இந்தியாவின் குசராத்தில் உள்ள அகமதாபாத் நகரத்தை தளமாகக் கொண்ட ஒரு குழு ஆகும். இது சீமைக்காரைகள், அழகுசாதனப் பொருட்கள், சவர்க்காரம், உப்பு, சோடா சாம்பல், ஆய்வக மற்றும் ஊசி மருந்துகள் போன்ற தயாரிப்புகளை உற்பத்தி செய்கிறது. குசராத்தின் தொழில்முனைவோரும் மற்றும் தொண்டு செய்பவருமான கர்சன்பாய் படேல், நிர்மாவை ஒரு தன்னந்தனி மனிதராக இந்த நடவடிக்கையாகத் தொடங்கினார். இன்று நிர்மாவில் 25,000க்கும் மேற்பட்ட ஊழியர்கள் உள்ளனர். மேலும் ரூபாய் 20,500 கோடிக்கு மேல் விற்றுகொள்முதல் வருவாய் உள்ளது
# நிர்மா

## கண்ணோட்டம்

1969 ஆம் ஆண்டில் 100 சதுர அடி (9.3 மீ 2) அறையிலிருந்து ஒரு பொருள் தயாரிப்பு, ஒரு தன்னந்தனி மனிதர் வணிகமாகத் தொடங்கி, நிர்மா மூன்று தசாப்தங்களுக்குள் மிகவும் வெற்றிகரமான நிறுவனமாக மாறியது. இந்நிறுவனம் பல இருப்பிட உற்பத்தி வசதிகளையும், நிர்மா என்ற ஒரு குடையின் கீழ் ஒரு பரந்த தயாரிப்பு இலாகாவையும் கொண்டிருந்தது - .  
நிர்மா வெற்றிகரமாக ஹிந்துஸ்தான் யூனிலீவர் நிறுவனத்திடமிருந்து போட்டியை எதிர்கொண்டது. துணி சவர்க்காரம் மற்றும் குளியறை சவர்க்காரச் ந்தையின் கீழ் இறுதியில் தனக்கென ஒரு முக்கிய இடத்தை பெற்றது. எவ்வாறாயினும், உயரடுக்கு முதல் நடுத்தர வர்க்க நுகர்வோர் வரை தக்க வைத்துக் கொள்ள மேலும் சில அதிகப்படியானத் தயாரிப்புகளைத் தொடங்க வேண்டும் என்பதை நிர்மா உணர்ந்தது. நிறுவனம் உயர்நடுத்தரப் பிரிவுக்கு குளியல் சவர்காரத்தை அறிமுகப்படுத்தியது.  
2000 ஆம் ஆண்டில், குளியறை சவர்க்காரப் பிரிவில் நிர்மாவுக்கு 15% பங்கும், சவர்க்காரச் சந்தையில் 30% க்கும் அதிகமான பங்கும் கொண்டிருந்தது. தொகுதிகளின் வளர்ச்சி மற்றும் பின்தங்கிய ஒருங்கிணைப்பு திட்டங்களை மூலம், மார்ச் 2000 உடன் முடிவடைந்த ஆண்டிற்கான நிர்மாவின் வருவாய் முந்தைய நிதியாண்டை விட 17% அதிகரித்து 2 1,217 கோடியாக அதிகரித்தது.  
சீமைக்காரை வியாபாரத்தில் நிர்மாவும் "நிர்மாக்ஸ்" என்ற பெயரில் வணிகத்தை மேற்கொள்கிறது.. லாஃபார்ஜ் இந்தியா சீமைக்காரை நிறுவனச் சொத்துக்களை 1.4 பில்லியன் அமெரிக்க டாலருக்கு நிர்மா வாங்கியது. . பிப்ரவரி, 2020 இல் மற்றொரு பெரிய நிறுவனமான இமாமி சீமைக்காரை நிறுவனத்தை நிர்மா வாங்கியது
# நிர்மா

## வரலாறு

1969 ஆம் ஆண்டில், குசராத் அரசாங்கத்தின் சுரங்க மற்றும் புவியியல் துறையின் வேதியியலாளர் முனைவர் கர்சன்பாய் படேல், பாஸ்பேட் இல்லாத செயற்கை சவர்க்காரத் தூளை தயாரித்து, உள்நாட்டில் விற்பனை செய்யத் தொடங்கினார். புதிய மஞ்சள் வண்ணத் தூள் ஒரு கிலோவிற்கு ₹ 3.50 என நிர்ணயிக்கப்பட்டது. ஒரு நேரத்தில் ஹிந்துஸ்தான் யூனிலிவரின் சர்ப் சவர்க்காரத்தூளின் விலை ₹ 13 ஆக இருந்தது. விரைவில், படேலின் சொந்த ஊரான இருப்பூரில் ( குசராத் ) நிர்மாவுக்கு பெரும் தேவை ஏற்பட்டது. இவர் தனது வீட்டில் 10க்கு10 அடி அறையில் உற்பத்தி செய்யத் தொடங்கினார். படேல் தனது மகள் நிருபமாவின் பெயரால் இந்த தூளை நிர்மா என்று பெயரிட்டார். படேல் 15 கி.மீ தூரத்தில் சைக்கிளில் அலுவலகத்திற்கு செல்லும் வழியில் ஒரு நாளைக்கு சுமார் 15 முதல் 20 பாக்கெட்டுகள் வரை விற்க முடிந்தது. 1985 வாக்கில், நிர்மா சலவைத் தூள் நாட்டின் பல பகுதிகளில் மிகவும் பிரபலமான, வீட்டு சவர்க்காரங்களில் ஒன்றாக மாறியது.  
1999 வாக்கில், நிர்மா ஒரு பெரிய நுகர்வோர் பொருளாக இருந்தது. இது சவர்க்காரம், மற்றும் தனிப்பட்ட பராமரிப்பு தயாரிப்புகளை வழங்குகிறது. மிகவும் போட்டி நிறைந்த சவர்க்காரச் சந்தையில் நிர்மாவின் வெற்றிக்கு அதன் பொருள் ஊக்குவிப்பு முயற்சிகள் காரணமாக இருந்தன. இது அதன் விநியோக வரம்பு மற்றும் சந்தை ஊடுருவலால் பூர்த்தி செய்யப்பட்டது. நிர்மாவின் வலைப்பின்னல் நாடு முழுவதும் சுமார் 400 விநியோகஸ்தர்களும் 20 லட்சத்திற்கும் மேற்பட்ட சில்லறை விற்பனை நிலையங்களையும் கொண்டிருந்தது. இந்த மிகப்பெரிய வலைப்பின்னல் மூலம் நிர்மா தனது தயாரிப்புகளை மிகச்சிறிய கிராமத்திற்கும் கிடைக்கச் செய்தது.  
நவம்பர், 2007 இல், நிர்மா அமெரிக்க மூலப்பொருட்கள் தயாரிப்பு நிறுவனமான சியர்லஸ் வேலி மினரல்ஸ் இன்க் என்ற நிறுவனத்தை வாங்கியது. இது உலகின் முதல் ஏழு சோடா சாம்பல் உற்பத்தியாளர்களில் ஒன்றாகத் திகழ்ந்தது .  
சவர்க்காரப் பைகளில் பெரும்பாலும் அச்சிடப்பட்ட நிர்மா பெண்ணின் சின்னம் புனேவில் வசிக்கும் திரு கன்வில்கர் என்பவர் வரைந்துள்ளார்.